wannaphong/clean_thaiwikipedia huggingface dataset:
# พระเจ้าเฟรเดอริกที่ 1 แห่งเดนมาร์ก
พระเจ้าเฟรเดอริกที่ 1 แห่งเดนมาร์ก พระราชสมภพเมื่อวันที่ 7 ตุลาคม พ.ศ. 2014 เป็นพระราชโอรสของ พระเจ้าคริสเตียนที่ 1 แห่งเดนมาร์ก และ สมเด็จพระราชินีโดโรเธียแห่งเดนมาร์ก ทรงขึ้นครองราชย์เมื่อวันที่ 13 เมษายน พ.ศ. 2066  ต่อจากพระเจ้าคริสเตียนที่ 2 แห่งเดนมาร์ก ทรงอภิเษกสมรสกับ เจ้าหญิงโซฟีแห่งโพเมราเนีย เมื่อวันที่ 9 ตุลาคม พ.ศ. 2061 มีพระราชโอรสและธิดารวม 7 พระองค์ พระองค์เสด็จสวรรคตเมื่อวันที่ 10 เมษายน พ.ศ. 2076 ครองราชย์ได้ 9 ปี 362 วัน และเกิดช่วงว่างระหว่างรัชกาล ในปีเดียวกัน ปีต่อมา พระเจ้าคริสเตียนที่ 3 แห่งเดนมาร์ก จึงขึ้นครองราชย์ต่อไป

ดูเพิ่ม
 ราชวงศ์โอลเดนบวร์ก
# องค์การบริหารส่วนตำบลกระสัง
องค์การบริหารส่วนตำบลกระสัง อาจหมายถึง
 องค์การบริหารส่วนตำบลกระสัง องค์กรปกครองส่วนท้องถิ่นในเขตอำเภอเมืองบุรีรัมย์ จังหวัดบุรีรัมย์
 องค์การบริหารส่วนตำบลกระสัง องค์กรปกครองส่วนท้องถิ่นในเขตอำเภอสตึก จังหวัดบุรีรัมย์
# องค์การบริหารส่วนตำบลสองห้อง
(การใช้งาน)ทั่วไปองค์การบริหารส่วนตำบลสองห้อง อาจหมายถึง
 องค์การบริหารส่วนตำบลสองห้อง องค์กรปกครองส่วนท้องถิ่นในเขตอำเภอเมืองบุรีรัมย์ จังหวัดบุรีรัมย์
 องค์การบริหารส่วนตำบลสองห้อง องค์กรปกครองส่วนท้องถิ่นในเขตอำเภอฟากท่า จังหวัดอุตรดิตถ์

หรืออาจหมายถึง
 องค์การบริหารส่วนตำบลโพนสว่าง องค์กรปกครองส่วนท้องถิ่นในเขตอำเภอเมืองหนองคาย จังหวัดหนองคาย เดิมชื่อองค์การบริหารส่วนตำบลสองห้อง
# เครือขยัน
เครือขยัน หรือย่านางแดง  เป็นไม้เลื้อยในสกุลชงโค และวงศ์ถั่ว จัดเป็นพืชถิ่นเดียวในประเทศไทย เป็นไม้เถาเนื้อแข็ง เปลือกรากขรุขระมีสีน้ำตาลเข้มถึงดำ มีรอยบากตามขวางเล็กๆทั่วไป  เนื้อไม้ภายในรากสีน้ำตาลแดง เถาแบน มีร่องตรงกลาง เปลือกสีออกเทาน้ำตาล เมื่อแก่เถากลม สีน้ำตาลแดง  ใบรูปไข่แกมขอบขนาน ผิวใบมัน สีเขียวเข้ม ปลายใบเว้าตื้น กึ่งเรียวแหลมถึงมีติ่งหนาม โคนใบกลมถึงรูปหัวใจตื้น ขอบใบเรียบ ผิวเกลี้ยงทั้งสองด้านย่านางแดง-ฐานข้อมูลเครื่องยา  

ในทางยาสมุนไพรมีฤทธิ์แก้ท้องเสีย ฝาดสมานระวิวรรณ แก้วอมตวงศ์. สารทุติยภูมิและฤทธิ์ทางเภสัชวิทยาของพืชสกุลชงโค  วารสารวิทยาศาสตร์และเทคโนโลยี มหาวิทยาลัยอุบลราชธานี. หน้า 116 - 130 ใช้ ใบ เถา และราก เป็นยาเช่นเดียวกับย่านางแต่มีฤทธิ์แรงกว่า ใช้ถอนพิษยาเมา ยาเบื่อ ยาสั่ง แก้ไข้พิษทั้งปวง ขับพิษโลหิตและน้ำเหลือง แก้ท้องผูก ใช้ฝนกับน้ำ หรือต้มน้ำดื่ม ในภาคตะวันออกเฉียงเหนือ ใช้เป็นส่วนผสมของยาบำรุงโลหิต สำหรับสตรีหลังคลอด ขณะอยู่ไฟ ช่วยให้มดลูกเข้าอู่เร็วขึ้น
 อ้างอิง
# 1 E3
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อค่าตั้งแต่ 1,000 ถึง 10,000 (103 และ 104)

__TOC__

ค่าที่น้อยกว่า 1000

 ไอเอสโอ 
 กิโล (Kilo)
 ประชากรศาสตร์ 
 เกาะแอสเซนเชียน มีประชากรอยู่ 1,122 คน
 โตเกเลา มีประชากร 1,300 คน
 เซนต์เฮเลนา มีประชากร 4,800 คน
 อื่นๆ 
 การพิมพ์ - ใน 1 หน้ากระดาษทั่วไป สามารถเขียนอักษรได้ 2,000-3,000 คำ
 ชีววิทยา - ดีเอ็นเอของไวรัสพื้นฐานที่สุด มีอย่างน้อย 5,000 คู่
 พจนานุกรม - มี 8674 คำที่ไม่ซ้ำในคัมภีร์ไบเบิลฮีบรู

ค่าที่มากกว่า 9999
# พระเจ้าคริสเตียนที่ 5 แห่งเดนมาร์ก
พระเจ้าคริสเตียนที่ 5 แห่งเดนมาร์ก (15 เมษายน ค.ศ. 1646 - 25 สิงหาคม ค.ศ. 1699) เป็นพระราชโอรสของ พระเจ้าเฟรเดอริกที่ 3 แห่งเดนมาร์ก และ โซฟี อเมลีแห่งบรุนชวิก-ลือเนอบวร์ค สมเด็จพระราชินีแห่งเดนมาร์กและนอร์เวย์ ทรงขึ้นครองราชย์เมื่อวันที่ 9 กุมภาพันธ์ ค.ศ. 1670 ต่อจากพระเจ้าเฟรเดอริกที่ 3 แห่งเดนมาร์ก ทรงอภิเษกสมรสกับ ชาร์ลอตต์ อมาลีแห่งเฮ็สเซิน-คัสเซิล สมเด็จพระราชินีแห่งเดนมาร์กและนอร์เวย์ เมื่อวันที่ 25 มิถุนายน ค.ศ. 1667 มีพระราชโอรสและธิดารวม 5 พระองค์ พระองค์เสด็จสวรรคตเมื่อวันที่ 25 สิงหาคม ค.ศ. 1699 ครองราชย์ได้ 29 ปี 319 วัน พระเจ้าเฟรเดอริกที่ 4 แห่งเดนมาร์ก จึงขึ้นครองราชย์ต่อไป

ดูเพิ่ม
 ราชวงศ์โอลเดนบวร์ก
# มาร์กุส วิปซานิอุส อากริปปา
มาร์กุส วิปซานิอุส อากริปปา (ประมาณ 23 ตุลาคมหรือพฤศจิกายน 64/63 ปีก่อน ค.ศ. – 12 ปีก่อน ค.ศ.) เป็นรัฐบุรุษและแม่ทัพโรมัน เขาเป็นพระสหายสนิท พระชามาดา (ลูกเขย) ผู้แทนและรัฐมนตรีกลาโหมของอ็อกตาวิอุส (จักรพรรดิเอากุสตุสในอนาคต) และเป็นพระสสุระ (พ่อตา) ในจักรพรรดิติแบริอุส เขาเป็นผู้รับผิดชอบต่อชัยชนะทางทหารส่วนใหญ่ของอ็อกตาวิอุส ที่โดดเด่นที่สุดคือ ชนะยุทธนาวีที่อักติอูงเหนือกองกำลังของมาร์ก แอนโทนี และพระนางคลีโอพัตราที่ 7 แห่งอียิปต์

ชีวิตในวัยเด็ก
อากริปปาเกิดในช่วงระหว่าง 23 ตุลาคม และ 23 พฤศจิกายน ปี พ.ศ. 480-482 ในสถานที่ที่ยังไม่ทราบแน่ชัด พ่อของเขาอาจมีชื่อว่า ลูกิอุส วิปซานิอุส อากริปปา เขามีพี่ชายคนโตซึ่งมีชื่อว่า ลูกิอุส วิปซานิอุส อากริปปา เช่นกัน และน้องสาวชื่อ วิปซานิอา ป็อลลา
# เซนซุนเตเปเก
เซนซุนเตเปเก  เป็นเทศบาลในจังหวัดกาบัญญัสของประเทศเอลซัลวาดอร์ ตั้งอยู่ตอนกลางค่อนไปทางเหนือของประเทศ เคยเป็นศูนย์กลางของเขตปลูกต้นคราม

ซเซนซุนเตเปเก
# ฏ็อนฏอ
ฏ็อนฏอ  เป็นนครในประเทศอียิปต์ที่มีประชากรมากเป็นอันดับ 5 ของประเทศ มีประชากรประมาณ 429,000 คน (ค.ศ. 2008) เมืองตั้งอยู่ห่างจากกรุงไคโรไปทางทิศเหนือ 94 กิโลเมตร (58 ไมล์) และห่างจากเมืองอะเล็กซานเดรียไปทางทิศตะวันออกเฉียงใต้ 130 กิโลเมตร (81 ไมล์) เป็นเมืองหลักของเขตผู้ว่าการอัลฆ็อรบียะฮ์ เป็นศูนย์กลางการปั่นฝ้าย และมีถนนสายหลักที่มุ่งหน้าสู่สามเหลี่ยมปากแม่น้ำไนล์
# บุญส่ง กุลบุปผา
บุญส่ง กุลบุปผา (เกิด 27 กุมภาพันธ์พ.ศ. 2493) อดีตตุลาการศาลรัฐธรรมนูญ

 ประวัติการศึกษา 

 นิติศาสตรบัณฑิต มหาวิทยาลัยธรรมศาสตร์ 
 เนติบัณฑิตไทย สำนักอบรมศึกษากฎหมายแห่งเนติบัณฑิตยสภา

 ประวัติการทำงาน 

 ผู้พิพากษาศาลอุทธรณ์
 ผู้พิพากษาหัวหน้าคณะในศาลอุทธรณ์ 
 รองประธานศาลอุทธรณ์ 
 ผู้พิพากษาศาลฎีกา 
 ตุลาการศาลรัฐธรรมนูญ (28 พฤษภาคม พ.ศ. 2551ราชกิจจานุเบกษา, ประกาศแต่งตั้งประธานศาลรัฐธรรมนูญและตุลาการศาลรัฐธรรมนูญ,เล่ม ๑๒๕ ตอนพิเศษ ๑๐๘ ง, ๒๗ มิถุนายน ๒๕๕๑ - 31 มีนาคม พ.ศ. 2563ราชกิจจานุเบกษา, พระบรมราชโองการ ประกาศ แต่งตั้งประธานศาลรัฐธรรมนูญและตุลาการศาลรัฐธรรมนูญ [จำนวน ๕ ราย ๑. นายวรวิทย์ กังศศิเทียม ฯลฯ], เล่ม ๑๓๗ ตอนพิเศษ ๗๙ ง หน้า ๑, ๖ เม.ย. ๒๕๖๓)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๔, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๙, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๐ ตอนที่ ๔ ข หน้า ๒๙๖, ๑๓ มีนาคม ๒๕๔๖
# ตราแผ่นดินของโบลิเวีย
ตราแผ่นดินของโบลิเวีย เริ่มใช้เมื่อ พ.ศ. 2322 มีส่วนประกอบดังนี้
ยอด เป็นรูปนกแร้ง
โล่ เป็นรูปพระอาทิตย์ ภูมิประเทศของโบลิเวีย รวงข้าว อัลปากา และต้นปาล์ม 
ประคองข้าง เป็นรูปธงชาติโบลิเวีย
ส่วนประกอบอื่น ๆ เป็นรูปปืนเล็กยาวเรมิงตัน ค้อน และหมวกฟรีเจีย
 พัฒนาการ 

ดูเพิ่ม
ธงชาติโบลิเวีย
เพลงชาติโบลิเวีย
อ้างอิง

โบลิเวีย
หมวดหมู่:สัญลักษณ์ของประเทศโบลิเวีย
# ราชอาณาจักรตาฮีตี
ราชอาณาจักรตาฮีตี ก่อตั้งขึ้นโดยพระเจ้าโปมาเรที่ 1 ด้วยความช่วยเหลือของมิชชันนารีอังกฤษและพ่อค้ายุโรป โดยได้รวบรวมหมู่เกาะต่างๆ เข้าด้วยกัน และก่อตั้งเป็นราชอาณาจักร ต่อมาในสมัยของพระเจ้าโปมาเรที่ 2 อาณาจักรก็เริ่มก้าวหน้า มีความรุ่งเรืองและเป็นที่ยอมรับมากขึ้น แต่อาณาจักรก็ต้องเผชิญกับการล่าอาณานิคมเช่นเดียวกันกับดินแดนโปลินีเซียอื่น ๆ เช่น ราอีอาเตอา, ฮูอาฮีเน, บอราบอรา, ฮาวาย, ซามัว, ตองงา, ราโรตองงา และนีอูเอ ในศตวรรษที่ 19

ตาฮีตีต้องตกเป็นรัฐอารักขาของฝรั่งเศสในปี ค.ศ. 1842 และดินแดนส่วนใหญ่ถูกยึดเป็นอาณานิคมของฝรั่งเศส ใน ค.ศ. 1880 สถาบันพระมหากษัตริย์ถูกยกเลิกโดยฝรั่งเศสหลังจากนั้นไม่นาน แม้ว่าจะยังคงมีการอ้างสิทธิในราชบัลลังก์และยังคงหวังว่าจะมีการฟื้นฟูสถาบันพระมหากษัตริย์ บางคนอ้างว่าการกระทำในการยกเลิกระบอบกษัตริย์อย่างฉับพลันเป็นการกระทำที่มิชอบด้วยกฎหมายและขัดต่ออำนาจศาล
# มะกอกแดง
มะกอกแดง เป็นพืชในสกุลมะกอก วงศ์มะม่วง เป็นพืชพื้นเมืองของทวีปอเมริกา โดยทั่วไปรู้จักในชื่อสามัญว่า Jocote ซึ่งมาจากคำในภาษานาฮวต xocotl หมายถึงผลไม้Spanish Royal Academy Dictionary  ชื่อสามัญอื่นๆคือ Red Mombin Purple Mombin Hog Plum Sineguela และ Siriguela เป็นไม้พื้นเมืองในเขตร้อนของทวีปอเมริกา ชาวสเปนนำมาปลูกที่ฟิลิปปินส์ 
thumb|left|ผลมะกอกแดง
มะกอกแดงเป็นไม้ยืนต้นผลัดใบ เปลือกต้นสีเทาหรือสีน้ำตาล กิ่งขนาดใหญ่ เปราะหักง่าย ใบประกอบ ใบบางคล้ายกระดาษ ดอกช่อดอกสีแดงหรือม่วง ผลสดมีเมล็ดเดียวแข็ง เปลือกสีแดง ม่วง หรือเหลือง เนื้อสีเหลืองมีกลิ่นหอม รับประทานผลสุกเป็นผลไม้ ในเอลซัลวาดอร์นำไปเป็นส่วนผสมในการทำไซรับ ผลสุกนำไปเชื่อมหรือทำเยลลี่ ผลดิบนำไปดอง ใช้เป็นอาหารสัตว์ เนื้อไม้เบาเหมาะแก่การทำกระดาษ เปลือกลำต้นใช้รับประทานแก้ท้องเสีย

thumb|right|มะกอกแดงในฟิลิปปินส์
 อ้างอิง 

 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 408
# ตราแผ่นดินในโอเชียเนีย
ต่อไปนี้เป็นตราแผ่นดินของประเทศต่าง ๆ ในโอเชียเนีย
ประเทศตราแผ่นดินคำขวัญ/ข้อความในดวงตราบทความหลักอเมริกันซามัว100pxพระเจ้ามาก่อนตราแผ่นดินของอเมริกันซามัวออสเตรเลีย100pxออสเตรเลียตราแผ่นดินของออสเตรเลียเกาะคริสต์มาส100pxไม่มีตราแผ่นดินของเกาะคริสต์มาสหมู่เกาะโคโคส100pxพัฒนาเกาะของเราตราแผ่นดินของหมู่เกาะโคโคสหมู่เกาะคุก100pxหมู่เกาะคุกตราแผ่นดินของหมู่เกาะคุกสหพันธรัฐไมโครนีเซีย100pxสหพันธรัฐไมโครนีเซีย/สันติภาพ เอกภาพ เสรีภาพ/1979ตราแผ่นดินของสหพันธรัฐไมโครนีเซียฟิจิ100pxยำเกรงพระเจ้าและเกียรติของสมเด็จพระราชินีนาถตราแผ่นดินของฟิจิเฟรนช์โปลินีเซีย100pxไม่มีตราแผ่นดินของเฟรนช์โปลินีเซียกวม100pxกวมตราแผ่นดินของกวมคิริบาส100pxสุขภาพ สันติภาพ และความรุ่งเรืองตราแผ่นดินของคิริบาสหมู่เกาะมาร์แชลล์100pxสาธารณรัฐหมู่เกาะมาร์แชลล์ตราแผ่นดินของหมู่เกาะมาร์แชลล์นาอูรู100pxนาอูรู/พระประสงค์ของพระเจ้ามาก่อนตราแผ่นดินของนาอูรูนิวแคลิโดเนีย100pxไม่มีฃตราแผ่นดินของนิวแคลิโดเนียนิวซีแลนด์100pxนิวซีแลนด์ตราแผ่นดินของนิวซีแลนด์นีอูเอ100pxนีอูเอตราแผ่นดินของนีอูเอเกาะนอร์ฟอล์ก100pxInasmuchตราแผ่นดินของเกาะนอร์ฟอล์กหมู่เกาะนอร์เทิร์นมาเรียนา100pxหมู่เกาะนอร์เทิร์นมาเรียนา/สหรัฐอเมริกา /1976/ตราแผ่นดินตราแผ่นดินของหมู่เกาะนอร์เทิร์นมาเรียนาปาเลา สาธารณรัฐปาเลาตราแผ่นดินของปาเลาปาปัวนิวกินี 100pxปาปัวนิวกินี ตราแผ่นดินของปาปัวนิวกินี หมู่เกาะพิตแคร์น100pxไม่มีตราแผ่นดินของหมู่เกาะพิตแคร์นเกาะอีสเตอร์100pxไม่มีตราแผ่นดินของเกาะอีสเตอร์ซามัว100pxซามัวสถาปนาด้วยพระเจ้าตราแผ่นดินของซามัวหมู่เกาะโซโลมอน100pxTo Lead is to Serveตราแผ่นดินของหมู่เกาะโซโลมอนโตเกเลา100pxโตเกเลาเพื่อพระผู้เป็นเจ้าตราแผ่นดินของโตเกเลาตองงา100pxพระเจ้าและตองงาคือมรดกของข้าพเจ้าตราแผ่นดินของตองงาตูวาลู 100pxแปดยืนยงเพื่อพระเจ้าตราแผ่นดินของตูวาลูวานูอาตู100pxWe Stand With Godตราแผ่นดินของวานูอาตูวาลิสและฟูตูนา100pxไม่มีตราแผ่นดินของวาลิสและฟูตูนา

ดูเพิ่ม
ตราแผ่นดิน
อ้างอิง
# วงศ์มะม่วง
วงศ์มะม่วง หรือ Anacardiaceae เป็นวงศ์ของพืชมีดอกที่ผลมีเมล็ดเดียวและผลิตยางที่มีความระคายเคือง มีหลายสกุลที่มีความสำคัญทางเศรษฐกิจ เช่น มะม่วงหิมพานต์ มะม่วง มะปราง   สกุล Pistacia รวมอยู่ในวงศ์นี้แม้ว่าบางครั้งจะแยกไปอยู่วงศ์ต่างหากคือ Pistaciaceae.

ตัวอย่างสกุล

Actinocheita
Anacardium (มะม่วงหิมพานต์)
Androtium
Antrocaryon
Apterokarpos
Astronium (=Myracrodruon)
Baronia
Bonetiella
Bouea
Buchanania
Campnosperma
Cardenasiodendron
Choerospondias
Comocladia
Cotinus 
Cyrtocarpa
Dracontomelon
Drimycarpus
Ebandoua
Euleria
Euroschinus
Faguetia
Fegimanra
Gluta
Haematostaphis
Haplorhus
Harpephyllum
Heeria
Holigarna
Koordersiodendron
Lannea
Laurophyllus
Lithraea
Loxopterigium
Loxostylis
Malosma
Mangifera (มะม่วง)
Mauria
Melanochyla
Metopium
Micronychia
Montagueia
Mosquitoxylum
Nothopegia
Ochoterenaea
Operculicarya
Ozoroa
Pachycormus
Parishia
Pegia
Pentaspadon
Pistacia (พิสทาชิโอ)
Pleiogynium
Poupartia
Protorhus
Pseudoprotorhus
Pseudosmodingium
Pseudospondias
Rhodosphaera
Rhus 
Schinopsis
Schinus 
Sclerocarya
Semecarpus
Smodingium
Solenocarpus
Sorindeia
Spondias
Swintonia
Tapirira
Thyrsodium
Toxicodendron 
Trichoscypha
# ลิงกา (มาเลเซีย)
ลิงกา  เป็นเมืองประมงขนาดเล็กแห่งหนึ่งที่ตั้งอยู่ในเขตซรีอามัน รัฐซาราวัก ประเทศมาเลเซีย ใกล้กับแม่น้ำลูปาร์ที่ไหลออกสู่ทะเลจีนใต้ ที่นี่การค้าพาณิชย์ส่วนใหญ่มักเป็นกิจการของกลุ่มชนเชื้อสายจีน และมีชื่อเสียงว่าเป็นเมืองแห่งจระเข้ซึ่งมีจำนวนมากและสามารถพบได้ตามลำน้ำทั่วไป
# ตราแผ่นดินของชิลี
ตราแผ่นดินของชิลี เริ่มใช้เมื่อวันที่ 26 มิถุนายน พ.ศ. 2377 มีส่วนประกอบดังนี้
 ยอด เป็นรูป ขนนก 3 ขน สีน้ำเงิน สีขาว และสีแดง
 โล่ แบ่งโล่เป็น ข้างบนสีน้ำเงิน ข้างล่างสีแดง ดาวหกแฉกสีขาว
 ประคองข้าง เป็นรูป กวางแอนเดียนใต้ และ นกแร้ง สวมมงกุฏนาวัล
 ฐานรองข้าง เป็นรูป แท่นสีทองและริบบินสีขาว 
มีคำขวัญในริบบินสีขาว เขียนว่า 

 ประวัติ 
 ปิตุภูมิเก่า (สาธารณรัฐที่ 1) 
ตราแผ่นดินสมัยปิตุภูมิเก่า ประกาศใช้โดยประธานาธิบดี โฮเซ่ มิเกล คาร์เรรา (José Miguel Carrera) เมื่อ ค.ศ. 1812 ออกแบบเป็นรูปวงรี ภายในมีรูปเสาหินรองรับลูกโลก หมายถึง ต้นไม้แห่งอิสรภาพ ที่ยอดบนมีรูปคทา และ กิ่งปาล์มไขว้กัน อยู่ภายใต้ดาวห้าแฉกสีขาว
มีรูปชนพื้นเมืองชายถือถือหอกกับหญิงยืนอยู่ด้านข้างของเสาหินทั้งสองข้าง เหนือรูปทั้งหมดมีคำขวัญเป็นภาษาลาตินว่า "Post Tenebras Lux" ("แสงสว่างภายหลังความมืดมน") และ ใต้ภาพ "Aut Consiliis Aut Ense" ("โดยสภาหรือโดยดาบ")

 การเปลี่ยนผ่าน 

ในปี ค.ศ. 1817 ได้มีการแก้ไขแบบตราแผ่นดินด้านหลังธงศึก เป็นรูปภูเขาไฟ มีกลุ่มควันที่พวยพุ่ง ซึ่งตราแบบดังกล่าวใช้ในช่วงการเปลี่ยนผ่านเพียงระยะเวลาสั้น.

 ปิตุภูมิใหม่ 
ในปี ค.ศ. 1819 ได้มีการแก้ไขแบบตราแผ่นดินให้เหลือเพียงรูปเสาหินรองรับลูกโลก ซึ่งตราแบบดังกล่าวใช้ในช่วงการเปลี่ยนผ่านเพียงระยะเวลาสั้น.

 ศตวรรษที่ 19 - 20 

ดูเพิ่ม
 ธงชาติชิลี
 เพลงชาติชิลี
# โบว์ลิ่งในกีฬาแห่งชาติครั้งที่ 41 – มาสเตอร์บุคคลชาย
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

ประเภทมาสเตอร์บุคคลชาย มีนักกีฬาที่เข้าร่วมการแข่งขัน 72 คน จาก 8 จังหวัด
กรุงเทพมหานคร(1)
ขอนแก่น(1)
นครราชสีมา(3)
นนทบุรี(1)พิษณุโลก(2)
ราชบุรี(5)
สมุทรสาคร(1)
สระบุรี(1)

เริ่มแข่งขันวันที่ 16 ธันวาคม 2555
สนามที่ใช้ในการแข่งขัน ณ Bully Bowl อุทยานการค้ากาดสวนแก้ว 

 สรุปผลการแข่งขัน 
 มาสเตอร์บุคคลชาย  ราชบุรีญาณพล  ลาภอาภารัตน์ ราชบุรีสุรศักดิ์  มานุวงศ์ขอนแก่นประสิทธิ์  กูลภูเขียว

ผลการแข่งขัน

รอบคัดเลือก

อันดับทีมจังหวัดนักกีฬาคะแนนหมายเหตุ1ราชบุรีสุรศักดิ์  มานุวงศ์ 1647เข้ารอบชิงชนะเลิศ2ราชบุรีญาณพล  ลาภอาภารัตน์ 1646เข้ารอบรองชนะเลิศ3นครราชสีมาบดินทร์  เลิศพิริยะสกุลกิจ 1527เข้ารอบตัดเชือก4ขนอแก่นประสิทธิ์  กูลภูเขียว 1475เข้ารอบตัดเชือก5สระบุรีอัจฉริยะ  เช็ง ไม่ระบุเข้ารอบตัดเชือก6ราชบุรีกฤชวัชร์  จำปาขาว 14477ราชบุรีทรงวิทย์  ลาภพาทรัพย์ไพศาล 14148กรุงเทพมหานครสิทธิพล  คุณอักษร 14089พิษณุโลกพงศกร  บุนนาค 136310สมุทรสาครทศพล  ฐิติพัฒนาวาณิช 135311นครราชสีมาเทิดพร  มโนไพบูลย์ 134712นครราชสีมาสมเจตน์  กุศลพิทักษ์ 133013ราชบุรีวิวัฒน์  ยุทธนากรชัย 132214นนทบุรีทัชชกร  เสนาบดี128915พิษณุโลกบุญส่ง  นุ่มท้วม1266

รอบตัดเชือก

อันดับทีมจังหวัดนักกีฬาคะแนนหมายเหตุ1ขอนแก่นประสิทธิ์  กูลภูเขียว 203เข้ารอบรองชนะเลิศ2สระบุรีอัจฉริยะ  เช็ง 1923นครราชสีมาบดินทร์  เลิศพิริยะสกุลกิจ 191

รอบรองชะเลิศ
อันดับทีมจังหวัดนักกีฬาคะแนนหมายเหตุ1ราชบุรีญาณพล  ลาภอาภารัตน์ 258เข้ารอบชิงชนะเลิศ2ขอนแก่นประสิทธิ์  กูลภูเขียว 180

รอบชิงชะเลิศ
อันดับทีมจังหวัดนักกีฬาคะแนนหมายเหตุราชบุรีญาณพล  ลาภอาภารัตน์ 300Goldราชบุรีสุรศักดิ์  มานุวงศ์ 267Silver
# อเล็กซ์ หฺวา เทียน
อเล็กซ์ หัวเทียน  เกิดวันที่ 25 ตุลาคม ค.ศ. 1989 ที่กรุงลอนดอน ประเทศอังกฤษ สหราชอาณาจักรChinese riders feeling the heat เป็นนักกีฬาขี่ม้าโอลิมปิกให้แก่ประเทศจีน

เขาเกิดในกรุงลอนดอนโดยมีพ่อเป็นชาวจีนแม่เป็นชาวอังกฤษ และมีน้องชายหนึ่งคนชื่อ เจมี หัวหมิง ทั้งนี้ อเล็กซ์เริ่มขี่ม้าเมื่ออายุได้สี่ขวบเมื่อครั้งที่อาศัยอยู่ในกรุงปักกิ่งและในภายหลังที่ฮ่องกง ครอบครัวของเขาได้ย้ายไปยังวิลต์เชอร์เมื่อเขาอายุได้ 11 ปี ซึ่งอเล็กซ์ได้เข้าศึกษาที่โรงเรียนชาฟินโกรฟและศึกษาต่อที่วิทยาลัยอีตัน

เขาเป็นนักขี่ม้าประเภทอีเวนต์ชาวจีนเพียงคนเดียวที่เข้าแข่งขันในระดับนานาชาติ อเล็กซ์สละเวลาการศึกษาที่วิทยาลัยอีตันเป็นระยะเวลาหนึ่งปีเพื่อเตรียมความพร้อมสำหรับการแข่งขันกีฬาโอลิมปิก 2008 ที่กรุงปักกิ่ง เขาใช้ม้าสี่ตัวในการคัดเลือกระหว่างเดือนตุลาคม ค.ศ. 2007 และพฤษภาคม ค.ศ. 2008 แม้ว่าจะเป็นผู้เข้าแข่งขันในฐานะเจ้าภาพแต่เขาก็ต้องการที่จะประสบความสำเร็จในมาตรฐานขั้นต่ำ เขาผ่านการคัดเลือกด้วยการจัดอันดับในฐานะนักขี่ม้าโอลิมปิกรายการอีเวนต์ที่อายุน้อยที่สุดเท่าที่เคยมีมา ในช่วงกลาง ค.ศ. 2008 เขาประสบความสำเร็จด้วยการอยู่ในอันดับที่ 21 ของโลก

เขาได้รับการฝึกสอนโดยอดีตแชมป์โลกที่มีชื่อว่าเคลย์ตัน เฟรเดอริกส์ กับภรรยาของเขาที่มีชื่อว่าลูซินดา เฟรเดอริกส์ ผู้ซึ่งชนะการแข่งขันเบิร์กลีย์ฮอร์สไทรอัลส์ 2006 และแบดมินตันฮอร์สไทรอัลส์ 2007 ที่ฐานรากของพวกเขาในวิลต์เชอร์ และเจน เกรกอรี ซึ่งเป็นสมาชิกทีมเดรสสาจโอลิมปิกของสหราชอาณาจักรใน ค.ศ. 1996 และ 2008

เมื่อเขาหวนกลับไปศึกษาต่อที่วิทยาลัยอีตันให้สำเร็จหลักสูตร อเล็กซ์ชนะการจัดอันดับที่มหาวิทยาลัยบริสทอลสำหรับการเข้ารับศึกษาในสาขาวิศวกรรมแอโรเทคโนโลยี ซึ่งเขาได้เลื่อนออกไปเป็นระยะเวลาสามปีเพื่อมุ่งสมาธิมาที่การแข่งขันในลอนดอน 2012 ในการแข่งขันเบลนไฮม์อินเตอร์เนชันแนลฮอร์สไทรอัลส์ 2009 อเล็กซ์ได้รับรางวัลนักขี่ม้ายอดเยี่ยมรุ่นอายุไม่เกิน 25 ปี และผ่านการคัดเลือกสู่กีฬาขี่ม้าชิงแชมป์โลกที่เล็กซิงตัน ในเดือนกันยายน ค.ศ. 2010 และในเดือนพฤศจิกายน ค.ศ. 2009 อเล็กซ์ได้รับรางวัลเอชเอสบีซีไรซิงสตาร์ครั้งสถาปนา โดยได้รับพระราชทานที่กรุงโคเปนเฮเกนจากเจ้าหญิงฮายา ผู้ทรงเป็นประธานสหพันธ์กีฬาขี่ม้านานาชาติที่งาน 'ออสการ์แห่งกีฬาขี่ม้า'
# สุลต่านอับดุล เมจิดที่ 1
สุลต่านอัลดุล เมจิดที่ 1 (Abdul Mejid I; ภาษาตุรกีออตโตมัน: عبد المجيد اول ‘Abdü’l-Mecīd-i evvel) เป็นสุลต่านแห่งจักรวรรดิออตโตมันองค์ที่ 31 พระองค์ขึ้นครองราชย์สืบต่อจากสุลต่านมาห์มูดที่ 2 ผู้เป็นพระราชบิดาเมื่อวันที่ 2 กรกฎาคม 1839Chambers Biographical Dictionary, , page 3 ในรัชสมัยของพระองค์ เป็นจุดเริ่มต้นของขบวนการชาตินิยมภายในจักรวรรดิ

ความสำเร็จที่ยิ่งใหญ่ที่สุดของสุลต่านอับดุลเมจิดที่ 1 คือการประกาศพระราชกฤษฎีกาตันซิมาต เมื่อขึ้นครองราชย์ โดยมีมุสตาฟา เรชิด ปาชา เสนาบดีต่างประเทศในขณะนั้นเป็นผู้ร่าง ซึ่งนับเป็นจุดเริ่มต้นของการปฏิรูปจักรวรรดิออตโตมันอย่างเป็นรูปธรรมในปี 1839 สุลต่านอับดุลเมจิกเป็นกษัตริย์ที่มีพระอัธยาศัยอ่อนโยน ในการมอบอำนาจให้ Sublime Porte ในโครงการปฏิรูป ตันซิมาต เป็นการปฏิรูปครั้งใหญ่ในจักรวรรดิออตโตมันที่มีเป้าหมายหลักเพื่อสร้างความเป็นเอกภาพของจักรวรรดิ โดยการรวมกลุ่มชาติต่างๆ ที่ต้องการแยกตัวออกไปและกลุ่มชาติพันธุ์ต่าง ๆ เข้าด้วยกันผ่านกฎหมายและการปฏิรูปใหม่ ๆ อย่างไรก็ตาม แม้จะมีความพยายามอย่างมากในการสร้างความเท่าเทียมกันระหว่างชาวมุสลิมและไม่ใช่มุสลิม รวมถึงชาวเติร์กและไม่ใช่ชาวเติร์ก แต่ในระยะยาว การปฏิรูปตันซิมาตก็ไม่สามารถป้องกันการเติบโตของขบวนการชาตินิยมและการแยกตัวของดินแดนต่าง ๆ ได้

พระองค์ทรงขึ้นครองราชย์เมื่อพระชนม์เพียง 16 พรรษา ตลอดรัชสมัยของพระองค์ มหาอำนาจตะวันตก ได้แก่ อังกฤษ รัสเซีย  ออสเตรีย ปรัสเซีย และฝรั่งเศสต่างขยายอำนาจเข้ามาในจักรวรรดิออตโตมัน ทั้งในด้านอิทธิพลทางการเมืองและทางศาสนา ในการเข้ามาคุ้มครองผู้นับถือศาสนาคริสต์นิกายโรมันคาทอลิกและกรีกออร์ทอดอกซ์ จนในที่สุดเกิดความขัดแย้งกับรัสเซียจนกลายเป็นสงครามไครเมีย ทั้งนี้ ฝรั่งเศส ออสเตรีย และอังกฤษเข้าช่วยจักรวรรดิออตโตมัน สงครามสิ้นสุดลงโดยฝ่ายจักรวรรดิออตโตมันเป็นฝ่ายชนะ มีการลงนามในสนธิสัญญาปารีส พ.ศ. 2389  โดยมหาอำนาจจะประกันความเป็นเอกราชของออตโตมัน ให้ทะเลดำเป็นน่านน้ำที่เป็นกลาง แต่จักรวรรดิออตโตมันก็ต้องเผชิญกับปัญหาหนี้สินตามมา แม้จะเป็นผู้ชนะ ทำให้มหาอำนาจตะวันตกเข้ามาแทรกแซงได้มากขึ้น

ในสมัยของพระองค์มีการปรับปรุงประเทศหลายอย่าง ส่งเสริมให้เกิดความยุติธรรมทางด้านศาล กฎหมาย การเก็บภาษีและการเกณฑ์ทหารโดยไม่คำนึงถึงเชื้อชาติ และศาสนา ซึ่งเป็นสิ่งที่ทำได้จริงยากและก่อให้เกิดความแตกแยกในจักรวรรดิตามมา พระองค์พยายามปฏิรูปการศึกษา โดยทรงต้องการให้การศึกษาภาคบังคับเป็นแบบให้เปล่าจนถึงระดับมัธยมศึกษาแต่ก็ต้องล้มเลิกเพราะไม่มีเงินทุน ใน พ.ศ. 2389 ได้จัดตั้งสถาบันอุดมศึกษาขึ้นคือมหาวิทยาลัยอิสตันบูล โดยรวมสถาบันอุดมศึกษาเดิมเข้าด้วยกัน แต่ก็ประสบปัญหามากมาย

รัชสมัยของพระองค์สิ้นสุดลงใน พ.ศ. 2404 พระองค์ประชวรด้วยโรควัณโรคจนสิ้นพระชนม์เมื่อ 25 มิถุนายน พ.ศ. 2404 โดยที่สภาพของประเทศยังไม่ดีขึ้น สุลต่านอับดุล อะซีซผู้เป็นพระอนุชาผู้ครองราชย์ต่อมาก็ต้องประสบปัญหาเช่นเดียวกันจนถูกถอดออกจากราชบัลลังก์ในที่สุด
# โบว์ลิ่งในกีฬาแห่งชาติครั้งที่ 41 – คะแนนรวมหญิง (ออล-อีเว้นท์)
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

ประเภทคะแนนรวมหญิง (ออล-อีเว้นท์) มีนักกีฬาที่เข้าร่วมการแข่งขัน 47 คน จาก 8 จังหวัด เป็นการรวมคะแนน ทุกรายการ ของผู้เข้าแข่งขัน
กรุงเทพมหานคร(6)
ขอนแก่น(6)
ชลบุรี(6)
เชียงใหม่(6)นครราชสีมา(5)
ภูเก็ต(6)
สมุทรปราการ(6)
สระบุรี(6)

แข่งขันวันที่ 15 ธันวาคม 2555
สนามที่ใช้ในการแข่งขัน ณ Bully Bowl อุทยานการค้ากาดสวนแก้ว 

 สรุปผลการแข่งขัน 
 คะแนนรวมหญิง (ออล-อีเว้นท์)  ขอนแก่นอังคณา  เนตรวิเศษ สมุทรปราการกรกันยา  อารีย์ขอนแก่นนันท์มนัส  ฉัตรไชยศิริ

ผลการแข่งขัน

อันดับทีมจังหวัดนักกีฬาคะแนนหมายเหตุขอนแก่นอังคณา  เนตรวิเศษ4697Goldสมุทรปราการกรกันยา  อารีย์  4352Silverขอนแก่นนันท์มนัส  ฉัตรไชยศิริ4301Bronze4ชลบุรีขนิษฐา  ยอดทอง 42085สระบุรีณัฐธิดา  เสริฐลือชา 41756นครราชสีมาธนาปรางค์  เสถียร 41487ชลบุรีสุธรรมมา  ฐานะ 41468สระบุรีจันทนี  สารสว่าง41409นครราชสีมากฤษณกร  แสงอรุณ  413610ภูเก็ตสุขใจ  ห้วยหงษ์ทอง  411411เชียงใหม่ทองสุข  ตุ่นแก้ว 410012นครราชสีมาวิไลลักษณ์  สงวนสัตย์ 403613สมุทรปราการศริยา  ช่องวารินทร์ 398614นครราชสีมาลิ้นจี่  เลิศพิริยะสกุลกิจ 394615สมุทรปราการภัททิยา  วรรณวรางค์394116สมุทรปราการพัชรินทร์  ขาวเหลือง 391817สมุทรปราการศรีสุภา  เที่ยงพลวงศ์ 389318ภูเก็ตแนทรี  ดีวิส 383819สระบุรีธันย์ชนก  วิไลลักษณ์ 382520กรุงเทพมหานครสุภาวดี  ชูช่วย 382421เชียงใหม่ประดับพร  แจ่มประวิทย์ 382022สระบุรีดวงพร  แซ่เบ๊ 381023กรุงเทพมหานครชนากานต์  เอื้อชัยชาญ 3790สมุทรปราการองุ่น  พลอยวิณิชชา 379025ภูเก็ตกนกพร  ภัตศรี 378526ขอนแก่นอาภากร  เนตรวิเศษ377527สระบุรีธัญญารัตน์  อธิพงศ์ธนชัย 377028ชลบุรีสมเดช  บุญหลัง 376629ขอนแก่นอินทิรา  แก้วเกิด 375630กรุงเทพมหานครวลีพร  เบญจวรานนท์ 374731ภูเก็ตชนากานต์  ห้วยหงษ์ทอง 372032ภูเก็ตนลินดา  ดีวิส 371533ภูเก็ตชนินทร  ห้วยหงษ์ทอง 368434ขอนแก่นเรวดี  ตราชู 367135ชลบุรีณัทธร  วัชรเสถียร 364636กรุงเทพมหานครชณิษา  เอื้อชัยชาญ 364637เชียงใหม่มยุรี  ชัยบุญลือ 361338เชียงใหม่กมลพร  ทิพย์พิทักษ์ 358739เชียงใหม่จริยา  สุคนธรส 356540สระบุรีวรินญา  ฉันทรัตนโชค 353841ขอนแก่นสุภาพร  ตันติพานิชธีระกุล 348642กรุงเทพมหานครดรุณี  แก้วพรหมมาลย์ 348243ชลบุรีรัตนาภรณ์  แพงสกล 343544นครราชสีมาธนิตา  เสรีคชหิรัญ 343345กรุงเทพมหานครศศิวรรณ  ฟองชล 341446เชียงใหม่มณฑนา  แสงบุญ 335647ชลบุรีอุไรลักษณ์  ปทุมแมน 3306
# ภาษาชินบอน
ภาษาชินบอน (Chinbon language) หรือภาษาชินด์วิน มีผู้พูดในพม่าทั้งสิ้น 19,600 คน (พ.ศ. 2526) ในเขตเมืองกานแปะและและปะและวะ รัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน รากศัพท์ใกล้เคียงกับภาษาอาโซถึง 50%
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ชินบอน
# การเลือกตั้งทั่วไปในกัมพูชา พ.ศ. 2505
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2505 จัดในกัมพูชาเมื่อ 10 มิถุนายน พ.ศ. 2505Nohlen, D, Grotz, F & Hartmann, C (2001) Elections in Asia: A data handbook, Volume II, p63 ISBN 0-19-924959-8 พรรคสังคม เป็นพรรคการเมืองเดียวที่เข้าร่วมการเลือกตั้ง แลได้รับเลือกไปทั้งหมด 77 ที่นั่งNohlen, D, Grotz, F & Hartmann, C (2001) Elections in Asia: A data handbook, Volume II, p74 ISBN 0-19-924959-8

ผล
พรรคคะแนน%ที่นั่ง+/-พรรคสังคม  77+16ไม่ออกเสียง/บัตรเสีย ---ทั้งหมด  77+16ที่มา: Nohlen et al.
# สมเด็จพระราชินีคาลามาแห่งฮาวาย
สมเด็จพระราชินีคาลามา ฮากาเลเลโปนิ คาปาคุไฮลิแห่งฮาวาย  หรือ สมเด็จพระราชินีคาลามาแห่งฮาวาย  (17 มีนาคม 1817 - 20 กันยายน 1870) เป็นพระอัครมเหสีในพระเจ้าคาเมฮาเมฮาที่ 3 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1837 ไปสู่การสวรรคตของพระราชสวามีใน ค.ศ. 1854

สมเด็จพระราชินีคาลามาแห่งฮาวาย เสด็จพระราชสมภพเมื่อวันที่ 17 มีนาคม ค.ศ. 1817 พระองค์ทรงเป็นพระราชธิดาในนาอิเฮคูคูอิกับอิอาฮูลูลา พระบิดาของพระองค์เป็นผู้บัญชาการกองทัพเรือของชาวพื้นเมืองฮาวาย

พระองค์ทรงมีความใกล้ชิดกับพระเจ้าคาเมฮาเมฮาที่ 2 ซึ่งมีศักดิ์เป็นพระปิตุลาของพระองค์ ทำให้พระองค์ได้พบกับพระเจ้าคาเมฮาเมฮาที่ 3 ในที่สุดพระองค์และพระเจ้าคาเมฮาเมฮาที่ 3 ก็ได้อภิเษกสมรสกันเมื่อวันที่ 14 กุมภาพันธ์ 1837

เมื่อครั้งพระองค์ยังทรงดำรงพระราชอิสริยยศเป็นสมเด็จพระราชินีแห่งฮาวายพระองค์ก็ไม่ทรงมีบทบาททางการเมืองมากนัก เนื่องจากอำนาจส่วนใหญ่อยู่ที่สมเด็จพระราชินีคาอาฮูมานู ในฐานะผู้สำเร็จราชการแห่งฮาวาย เนื่องจากว่าพระราชสวามีของพระองค์ครองราชย์ในขณะที่มีพระชนมพรรษาได้เพียง 12 พรรษา จึงต้องให้สมเด็จพระราชินีคาอาฮูมานูเป็นผู้สำเร็จราชการแทนพระองค์ในการปกครองฮาวาย

สมเด็จพระราชินีคาลามาแห่งฮาวายเสด็จสวรรคตเมื่อ 20 กันยายน 1870 ขณะมีพระชนมายุได้ 53 พรรษา พระบรมศพของพระองค์ได้รับการฝังเมื่อวันที่ 8 ตุลาคม 1870 ที่สุสานพระราชวงศ์ฮาวาย พระองค์สวรรคตได้เพียงสองปีก่อนถึงจุดสิ้นสุดของราชวงศ์คาเมฮาเมฮา
# สุลต่านอัรเราะชีดแห่งโมร็อกโก
อัรเราะชีด อิบน์ อะลี อัชชะรีฟ   รู้จักกันในพระนาม มูลัย อัรเราะชีด (ค.ศ. 1631 – 9 เมษายน ค.ศ. 1672) ทรงเป็นสุลต่านแห่งโมร็อกโกตั้งแต่ ค.ศ. 1666 ถึง 1672 ทรงเป็นโอรสของชะรีฟ อิบน์ อะลี ผู้ก่อตั้งราชวงศ์อะละวี ที่มีอำนาจในทาฟีลัลต์ในช่วงรอบ ๆ ค.ศ. 1630

ด้วยกองทัพที่มีขนาดเล็ก อัรเราะชีดเคลื่อนพลไปทางตะวันออกของโมร็อกโก พระองค์สามารถขยายอำนาจและยึดครองตาซะฮ์ได้ ในค.ศ. 1666 พระองค์นำทัพไปที่แฟ็สและกลายเป็นผู้ปกครองเซาเอียแห่งดีลา หลังจากพิชิตบริเวณชายฝั่งตอนเหนือของโมร็อกโกแล้ว พระองค์สามารถครอบครองมาร์ราคิชได้สำเร็จใน ค.ศ. 1669 พระองค์ครอบครองซูสและลิตเติลแอตลาส ซึ่งทำให้ราชวงศ์อะละวีควบคุมทั้งโมร็อกโกได้สำเร็จ

พระองค์สวรรคตที่มาร์ราคิชในค.ศ. 1672 หลังจากตกจากหลังม้า และสืบทอดต่อโดยอิสมาอีล อิบน์ ชะรีฟ

ดูเพิ่ม
 รายพระนามพระมหากษัตริย์โมร็อกโก
 ประวัติศาสตร์โมร็อกโก